ไฟป่าอินโดฯ พุ่ง 256 จุด หมอกควันยังปกคลุมใต้ตอนล่าง รอบ 3 ของปี
ภาพ ตัวเมืองหาดใหญ่มีหมอกควันปกคลุม,หมอกควันยังปกคลุมภาคใต้ตอนล่าง พบ ภูเก็ต-สงขลา ฝุ่นละอองเกินค่ามาตรฐานแล้ว ขณะไฟป่าเกาะสุมาตรา อินโดฯ พุ่ง 256 จุด แพทย์ สสจ. เตือน สวมหน้ากากป้องกัน หากต้องอยู่ในพื้นที่เสี่ยง,เมื่อวันที่ 19 ก.ย. 58 บรรยากาศภายในตัวเมืองและทั่วทั้ง จ.ภูเก็ต ถูกปกคลุมไปด้วยหมอกควันจากไฟไหม้ป่า บนเกาะสุมาตรา ประเทศอินโดนีเซีย ส่งผลให้สภาพอากาศในพื้นที่ค่อนข้างสลัว มีหมอกควันกระจายเต็มท้องฟ้า ซึ่งสามารถมองเห็นหมอกควันขาว ปกคลุมกระจายไปทั่วตัวเมืองอย่างชัดเจน ขณะที่ทัศนวิสัยระยะไกล อาจเห็นวัตถุไม่ชัดเจนเหมือนปกติ การสัญจรบนท้องถนนจึงต้องใช้ความระมัดระวังเป็นพิเศษ ขณะที่รอบท่าอากาศยานภูเก็ต ตลอดจนรันเวย์สนามบิน ยังคงมีเครื่องบินของขึ้นลงตามปกติ ถึงแม้จะมีหมอกควันปกคลุมพื้นที่ แต่ทัศนวิสัยในภาพรวมเครื่องบินยังสามารถขึ้นลงได้ อาจมีเพียงบางเที่ยวบิน ต้องบินวนบนรันเวย์ในช่วงที่มีหมอกควันหนาแน่น เพื่อรอให้หมอกควันจางหรือเบาบางลง จึงจะสามารถนำเครื่องลงได้ตามปกติ โดยยังไม่มีรายงานการยกเลิกเที่ยวบินแต่อย่างใด,ล่าสุด น.พ.บัญชา ค้าของ นายแพทย์สาธารณสุข จังหวัดภูเก็ต ได้ออกใบแถลงข่าวต่อสื่อมวลชน กรณีปัญหาหมอกควันข้ามแดนว่า ที่ผ่านมาในช่วง พ.ค.-ต.ค. เป็นฤดูแล้งของอินโดนีเซีย ซึ่งจะมีพฤติกรรมการเผาปรับพื้นที่เพื่อทำการเกษตร โดยเฉพาะบริเวณเกาะสุมาตรา และเกาะบอร์เนียว ทำให้เกิดกลุ่มหมอกควันจำนวนมาก ถ้าระยะเวลาของการเกิดภัยแล้งในบริเวณนี้นาน หมอกควันจากการเผาจะกระจายครอบคลุมในภูมิภาคนี้ ทั้งประเทศอินโดนีเซีย สิงคโปร์ มาเลเซีย และภาคใต้ตอนล่างของประเทศไทย,สำหรับคุณภาพอากาศในวันที่ 19 ก.ย. 58 ในพื้นที่ จ.ภูเก็ต ข้อมูลจากสถานีตรวจวัดคุณภาพอากาศพบว่า คุณภาพอากาศในพื้นที่ขณะนี้อยู่ในเกณฑ์ปานกลางถึงมีผลกระทบต่อสุขภาพของประชาชน ขอให้เด็ก ผู้สูงอายุและผู้ป่วยโรคระบบทางเดินหายใจ หลีกเลี่ยงกิจกรรมในพื้นที่มีหมอกควัน หากหลีกเลี่ยงไม่ได้ควรสวมหน้ากากหรือใช้ผ้าปิดจมูก หากเกิดอาการเจ็บป่วยควรปรึกษาแพทย์,ขณะที่สถานการณ์ใน จ.สงขลา หมอกควันปกคลุมทั้งในทะเลและบนบก ทำให้ท้องฟ้าหลัวไปทั่วตัวเมืองหาดใหญ่เช่นเดียวกัน นอกจากนี้ ยังส่งผลให้บางจังหวัดปริมาณฝุ่นละอองเกินค่ามาตรฐานและมีผลกระทบต่อสุขภาพ,ทั้งนี้จากข้อมูลดาวเทียม NOAA-18 เมื่อวันที่ 18 ก.ย. 58 มีจุดที่เกิดไฟไหม้บนเกาะสุมาตรา จำนวน 256 จุด โดยเพิ่มขึ้นจากวันที่ 17 ก.ย. 58 ซึ่งมีเพียง 18 จุด.
หมอกควันยังปกคลุมภาคใต้ตอนล่าง พบ ภูเก็ต-สงขลา ฝุ่นละอองเกินค่ามาตรฐานแล้ว ขณะไฟป่าเกาะสุมาตรา อินโดฯ พุ่ง 256 จุด แพทย์ สสจ. เตือน สวมหน้ากากป้องกัน หากต้องอยู่ในพื้นที่เสี่ยง
หมอกควัน,ภัยแล้ง,บัญชา ค้าของ,ไฟป่าอินโด,ไฟป่าเกาะสุมาตรา,เกาะบอร์เนียว,ฝุ่นละอองเกินค่ามาตรฐาน,ข่าว,ไทยรัฐออนไลน์,ข่าวทั่วไทย,ข่าวภูมิภาค,หมอกควันปกคลุมภาคใต้